راولپنڈی: اینٹی نارکوٹکس فورس مچ آملک اٹی منشیات تور کارروائی تیٹی بھلو کچ اسے ٹی منشیات دوئی کرے۔ اے این ایف ہیڈ کوارٹر راولپنڈی آن جاری بیان نا رداٹ اے این ایف نا منشیات نا برخلاف سرسہب کارروائی تا چرجوئی برجاءِ۔ پنچ شنبے نادے آ پشاور اٹی کارخانو مارکیٹ نا خڑک اودیم حوال آ کارروائی کرسا ہنگو نا ہنکینی 2 دوبہ دار آتیان 45 ہیرون آن پُر کیپسول دوئی کننگا وخت اس کہ اسہ پین کارروائی اسے ٹی جمال آباد روڈ انا خڑک 54 کلو چرس دوئی کننگا۔ لاہور جوہر ٹاؤن اٹی اسہ کارروائی اسے ٹی 93 نشئی ءُ گولی دوئی کننگا و لاہور نا ہنکینی دوبہ دار اسے دزگیر کننگا۔ ترجمان اے این ایف پارے کہ دزگیر دوبہ دار آتا برخلاف منشیات تورایکٹ انا رداٹ مقدمہ درج کرسا جاست وپاست نا بناءِ کننگانے۔
(اے پی پی)
